ai4bharat/Pralekha huggingface dataset:
उप राष्ट्रपति सचिवालय
उपराष्ट्रपति ने अभिभावकों और शिक्षकों से बच्चों को मूल्य आधारित शिक्षा देने की अपील की
स्कूली पाठ्यक्रम में भारतीय कला और संस्कृति पर ध्यान देना चाहिए : उपराष्ट्रपति
उपराष्ट्रपति ने महान गायक दिवंगत श्री एस. पी. बालासुब्रमण्यम को उनकी पहली पुण्यतिथि पर श्रद्धांजलि दी
उपराष्ट्रपति, श्री एम. वेंकैया नायडू ने आज अभिभावकों और शिक्षकों से भारतीय संस्कृति, परंपरा और सदाचार पर ध्यान देते हुए मूल्य आधारित शिक्षा प्रदान करने की अपील की। उन्होंने जोर देकर कहा कि ऐसी मूल्य और समग्रता आधारित शिक्षा बच्चों के संपूर्ण विकास के लिए है।
महान गायक, स्वर्गीय श्री एस.पी. बालासुब्रमण्यम की पहली पुण्यतिथि पर आयोजित एक कार्यक्रम को संबोधित करते हुए, श्री नायडू ने सुझाव दिया कि स्कूल पाठ्यक्रम में भारतीय कला और संस्कृति पर अधिक ध्यान देना चाहिए और हमारी विरासत के बारे में एक व्यापक दृष्टिकोण देना चाहिए। उन्होंने कहा कि संगीत हमारे मन को शांति देता है और बच्चों को संगीत सीखने के लिए प्रोत्साहित करना चाहिए।
इस अवसर पर उपराष्ट्रपति ने दिवंगत गायक को भावभीनी श्रद्धांजलि अर्पित की। बहुमुखी प्रतिभा के धनी गायक के जीवन को याद करते हुए, श्री नायडू ने कहा कि श्री एस. पी. बालासुब्रमण्यम ने पांच दशक की अपनी संगीत यात्रा के दौरान संगीत जगत पर एक अमिट छाप छोड़ी। उन्होंने दिवंगत गायक के साथ अपने घनिष्ठ संबंधों और तेलुगु भाषा के लिए साझा लगाव को भी याद किया।
इस वर्चुअल कार्यक्रम में फिल्म उद्योग के लोकप्रिय कलाकार, गीतकार श्री सिरीवेनेला सीतारामशास्त्री, गायक श्री कैलाश खेर, फिल्म अभिनेता श्री तनिकेला भरानी, विभिन्न तेलुगु संगठनों के सदस्यों और अन्य लोगों ने भाग लिया।
वित्त मंत्रालय
श्रीलंका इकोनॉमिक सम्मेलन-2020 में वित्त मंत्री ने मुख्य भाषण दिया
केंद्रीय वित्त मंत्री और कॉरपोरेट कार्य मंत्री श्रीमती निर्मला सीतारमण ने आज वर्चुअल माध्यम से 20वें श्रीलंका इकोनॉमिक सम्मेलन  में मुख्य भाषण संबोधित किया। एसएलईएस का हर वर्ष सीलोन चैम्बर ऑफ कॉमर्स द्वारा आयोजन किया जाता है। सीलोन चैम्बर ऑफ कॉमर्स श्रीलंका का आर्थिक और व्यापारिक मामलों के मुद्दों को उठाने वाला प्रमुख संगठन है। इस बार सम्मेलन की थीम “रोडमैप फॉर टेक ऑफ: ड्राइविंग ए पीपुल-सेंट्रिंक इकोनॉमिक रिवाइवल” है। उद्घाटन के मौके पर श्रीलंका के राष्ट्रपति महामहिम श्री गोटाबाया राजपक्षे ने अध्यक्षता की।
सम्मेलन के दौरान वित्त मंत्री ने भारत द्वारा महामारी के दौरान उठाए गए कदमों के बार में जानकारी दी। इसके अलावा उन्होंने कहा कि भारत श्रीलंका के आर्थिक विकास के लिए लगातार कदम उठा रहा हैं। इसके लिए जरूरी नीतिगत बदलाव भी किए जा रहे हैं। साथ ही उन्होंने कहा कि भारत के “आत्मनिर्भर अभियान” और “अपने पर भरोसा रखने वाला  श्रीलंका” का विजन एक दूसरे के पूरक हैं। दोनों देशों के प्रयासों से भारत-श्रीलंका कहीं ज्यादा मजबूत होंगे। उसके अलावा वित्त मंत्री ने इस बात पर भी जोर दिया कि भारत और श्रीलंका के नागरिक केंद्रित नीतियों से ही दोनों देशों के लोगों का पूर्ण विकास हो सकेगा।
वित्त मंत्री ने कहा कि भारत-श्रीलंका के विकास का मजबूत साझेदार है। और आगे भी दोनों देशों के बीच मजबूत आर्थिक सहयोग जारी रहेगी। उन्होंने यह भी कहा कि उद्योग और निजी क्षेत्र के विकास के लिए एक टिकाऊ और भरोसेमंद नीति होना बेहद जरूरी है।
विज्ञान एवं प्रौद्योगिकी मंत्रालय
कैंसर के सस्ते ईलाज के लिए भारत-यूके शोध पहल के अंतर्गत सहमति पत्र पर हस्ताक्षर
भारत-यूके कैंसर शोध पहल के लिए जैव प्रौद्योगिकी विभाग और कैंसर शोध यूके के बीच सहमति पत्र पर आज नई दिल्ली में हस्ताक्षर किए गए। भारत-यूके कैंसर शोध पहल विज्ञान व प्रौद्योगिकी मंत्रालय के जैव प्रौद्योगिकी विभाग  तथा कैंसर रिसर्च, यूके  के बीच पांच वर्षों के लिए एक द्विपक्षीय शोध पहल है। इस पहल के अंतर्गत कैंसर के सस्ते ईलाज पर विशेष ध्यान दिया जाएगा। डीबीटी और सीआरयूके में से प्रत्येक इन पांच वर्षों के दौरान 5 मिलियन पाउंड का निवेश करेंगे और अन्य सहयोगियों से अतिरिक्त निवेश प्राप्त करने का प्रयास करेंगे।
भारत-यूके कैंसर रिसर्च शोध पहल, शोध की ऐसी चुनौतियों की पहचान करेगा जो कैंसर के सस्ते ईलाज, रोकथाम और देखभाल पर आधारित है। इसके लिए भारत और यूके के विशेषज्ञ नैदानिक शोध, भौगोलिक शोध, नई तकनीकें और शरीर विज्ञान पर विशेष ध्यान देंगे।
प्रधानमंत्री श्री नरेन्द्र मोदी की यूके यात्रा के दौरान 18 अप्रैल, 2018 को भारत तथा यूके द्वारा दिये गए संयुक्त वक्तव्य के आलोक में यह निर्णय लिया गया है। प्रधानमंत्री श्री नरेन्द्र मोदी ने कहा था कि जीवंत लोकतांत्रिक देशों के रूप में हम साथ मिलकर काम करने की इच्छा रखते हैं। हम उन देशों के साथ भी मिलकर काम करना चाहते है जो कानून आधारित अंतर्राष्ट्रीय व्यवस्था जो अंतर्राष्ट्रीय नियमों, वैश्विक शांति तथा स्थिरता का समर्थन करती है, से संबंधित हमारे उद्देश्य को साझा करते हैं। यूके और भारत वैश्विक चुनौतियों से निपटने के लिए अपने अनुभव और ज्ञान को साझा कर रहे है। भारत का जैव-प्रौद्योगिकी विभाग  और कैंसर रिसर्च, यूके ने द्विपक्षीय शोध पहल के लिए 10 मिलियन पाउंड के निवेश का प्रस्ताव दिया है जो कैंसर के सस्ते इलाज पर विशेष ध्यान देगा।
इस पहल के लांच के अवसर पर डीबीटी की सचिव डॉ. रेणु स्वरूप ने कहा कि कैंसर एक वैश्विक महामारी है। इससे निपटने के लिए बहु-राष्ट्रीय प्रयासों की आवश्यकता है। भारत यूके कैंसर शोध पहल के तहत भारत और यूके के वैज्ञानिक और शोधकर्ता कैंसर के सस्ते इलाज का समाधान ढूंढेंगे।
कैंसर रिसर्च, यूके के कार्यकारी निदेशक निक ग्रांट ने कहा कि कोई भी देश कैंसर से अछूता नहीं है। पूरी दुनिया में प्रत्येक वर्ष लाखों लोग कैंसर की चपेट में आते हैं। कैंसर की चुनौती से निपटने के लिए विश्व के वैज्ञानिकों को साथ मिलकर शोध करने की आवश्कता है।
14-16 नवंबर, 2018 तक नई दिल्ली में आयोजित पहले शोधार्थी सम्मेलन के दौरान भारत-यूके कैंसर शोध पहल का शुभारंभ किया गया। यह सम्मेलन वैज्ञानिकों, शोधार्थियों, चिकित्साकर्मियों, जन स्वास्थ्य विशेषज्ञों आदि को ज्ञान साझा करने तथा परस्पर संवाद करने का अवसर प्रदान करेगा।
|
स्वास्थ्य एवं परिवार कल्याण मंत्रालय
|
राष्ट्रव्यापी कोविड टीकाकरण के तहत अब तक 190 करोड़ से अधिक टीके लगाए जा चुके हैं
12-14 आयु वर्ग में 3.01 करोड़ से अधिक खुराकें लगाई गई
भारत में कोरोना के सक्रिय मामले 20,303 हैं
पिछले 24 घंटों में 3,805 नए मामले सामने आए
स्वस्थ होने की वर्तमान दर 98.74 प्रतिशत
साप्ताहिक सक्रिय मामलों की दर 0.79 प्रतिशत है
भारत का कोविड-19 टीकाकरण कवरेज आज सुबह 7 बजे तक अंतिम रिपोर्ट के अनुसार 190 करोड़  से अधिक हो गया। इस उपलब्धि को 2,35,96,683 टीकाकरण सत्रों के जरिये प्राप्त किया गया है।
12-14 आयु वर्ग के लिए कोविड-19 टीकाकरण 16 मार्च,2022 को प्रारंभ हुआ था। अब तक 3.01 करोड़  से अधिक किशोरों को कोविड-19 टीके की पहली खुराक लगाई गई है। समान रुप से 18-59 आयु वर्ग के लिये प्रीकॉशन खुराक भी 10 अप्रैल,2022 को प्रारंभ की गई थी।
आज सुबह 7 बजे तक की अस्थायी रिपोर्ट के अनुसार कुल टीकाकरण का विवरण इस प्रकार से है:
|
|
स्वास्थ्य कर्मी
|
|
पहली खुराक
|
|
1,04,05,571
|
|
दूसरी खुराक
|
|
1,00,22,021
|
|
प्रीकॉशन खुराक
|
|
49,03,039
|
|
अग्रिम पंक्ति के कर्मी
|
|
पहली खुराक
|
|
1,84,16,489
|
|
दूसरी खुराक
|
|
1,75,49,440
|
||
|
प्रीकॉशन खुराक
|
|
78,66,824
|
|
12-14 वर्ष आयु वर्ग
|
|
पहली खुराक
|
|
3,01,97,120
|
|
दूसरी खुराक
|
|
93,23,185
|
|
15-18 वर्ष आयु वर्ग
|
|
पहली खुराक
|
|
5,86,78,007
|
|
दूसरी खुराक
|
|
4,30,37,227
|
|
18-44 वर्ष आयु वर्ग
|
|
पहली खुराक
|
|
55,60,39,061
|
|
दूसरी खुराक
|
|
48,09,83,791
|
|
प्रीकॉशन खुराक
|
|
2,48,003
|
|
45-59 वर्ष आयु वर्ग
|
|
पहली खुराक
|
|
20,29,91,311
|
|
दूसरी खुराक
|
|
18,86,56,562
|
|
प्रीकॉशन खुराक
|
|
7,47,262
|
|
60 वर्ष से अधिक आयु वर्ग
|
|
पहली खुराक
|
|
12,69,17,937
|
|
दूसरी खुराक
|
|
11,75,56,098
|
|
प्रीकॉशन खुराक
|
|
1,55,56,034
|
|
प्रीकॉशन खुराक
|
||
|
2,93,21,162
|
|
कुल
|
|
|
|
1,90,00,94,982
भारत में सक्रिय मामले आज 20,303 हैं। सक्रिय मामले, कुल पॉजिटिव मामलों के 0.05 प्रतिशत हैं।
नतीजतन, भारत में स्वस्थ होने की दर 98.74 प्रतिशत है।पिछले 24 घंटों में 3,168 रोगियों के ठीक होने के साथ ही स्वस्थ होने वाले मरीजों  की कुल संख्या बढ़कर 4,25,54,416 हो गई है।
बीते 24 घंटे में कोरोना के 3,805 नए मामले सामने आएं।
पिछले 24 घंटों में कुल 4,87,544 जांच की गई हैं। भारत ने अब तक कुल 84.03 करोड़ से अधिक  जांच की गई हैं।
देश में साप्ताहिक पुष्टि वाले मामलों की दर 0.79 प्रतिशत है और दैनिक रूप से पुष्टि वाले मामलों की दर भी 0.78 प्रतिशत है।
श्रम और रोजगार मंत्रालय
सीएलसी ने जोजिला दर्रा और करगिल में श्रम कानूनों तथा नई श्रम संहिताओं के कार्यान्वयन की समीक्षा की
मुख्य श्रम आयुक्त तथा श्रम ब्यूरो के महानिदेशक श्री डी.पी.एस. नेगी ने आज जोजिला दर्रा और करगिल में श्रम कानूनों तथा नई श्रम संहिताओं को लेकर जागरूक करने तथा उनके कार्यान्वयन की समीक्षा की। बीआरओ एवं एनएचआईडीसीएल के परियोजना अधिकारियों के साथ अलग-अलग बैठकों में, श्री नेगी ने उनके परियोजना स्थलों पर व्याप्त श्रम मुद्दों के बारे में जानकारी ली। उन्होंने वहां चल रहे विभिन्न कार्य-कलापों का भी अध्ययन किया।
श्री नेगी ने जोजिला सुरंग स्थल पर श्रमिकों से मुलाकात की तथा उनकी शिकायतें सुनीं। उन्होंने देश के इन दूर-दराज के क्षेत्रों में काम कर रहे श्रमिकों की समस्याओं पर ध्यान दिया। श्री नेगी ने संगठित तथा असंगठित क्षेत्र दोनों में श्रमिकों के लिए भारत सरकार की योजनाओं के लाभों के बारे में उन्हें बताया। श्री नेगी ने श्रम कानूनों और नई श्रम संहिताओं के कार्यान्वयन के महत्व के बारे में अधिकारियों तथा ठेकेदारों को जानकारी दी। उन्होंने समझाया कि किस प्रकार नई श्रम संहिताओं का अनुपालन कर्मचारियों तथा नियोक्ताओं दोनों के लिए ही लाभ की स्थिति है।
श्री नेगी ने श्रमिकों से अपना श्रमिक कार्ड बनवाने के लिए आवेदन करने और खुद को एनडीयूडब्ल्यू पोर्टल, जिसे भारत सरकार का श्रम मंत्रालयशीघ्र ही लॉन्च करेगा, में भी पंजीकृत करवाने का आग्रह किया। उन्होंने उन्हें उनके अधिकारों के बारे में जागरूक किया तथा उन्हें भरोसा दिलाया कि सरकार हमेशा उनके कल्याण, सुरक्षा और हिफाजत की दिशा में संवेदनशील है। श्री नेगी ने ऐसी कठिन स्थितियों में देश के लिए सेवा करने और राष्ट्र निर्माण में उल्लेखनीय योगदान देने के लिए श्रमिकों की सराहना की। उन्होंने कहा कि सरकार उनके कल्याण उपायों के लिए प्रतिबद्ध है और जो भी संभव है, प्रयास कर रही है। उन्होंने उन्हें यह भी आश्वासन दिया कि सभी अधिकारी और कर्मचारी उन्हें उनका नियत अधिकार देने के लिए हर संभव प्रयास करेंगे। उन्होंने उनकी काफी प्रशंसा की और कहा कि राष्ट्र निर्माण में उनका योगदान हमेशा याद रखा जाएगा।
मुख्य श्रम आयुक्त ने श्रम कानूनों और नई श्रम संहिताओं के कार्यान्वयन के महत्व के बारे में अधिकारियों तथा ठेकेदारों को जानकारी दी। उन्होंने उन्हें विस्तार से बताया कि किस प्रकार नई श्रम संहिताओं का अनुपालन कर्मचारियों तथा नियोक्ताओं दोनों के लिए ही लाभ की स्थिति है।
वित्त मंत्रालय
आयकर विभाग ने हैदराबाद में चलाया तलाशी अभियान
(आयकर विभाग ने फर्जी उप ठेकेदारों/ शेल कंपनियों के इस्तेमाल से आयकर चोरी के साथ ही कंपनियों को फर्जी इनपुट टैक्स क्रेडिट उपलब्ध कराने से जुड़ी जांच के आधार पर 07.01.2021 को एक तलाशी और जब्ती अभियान चलाया था।
यह तलाशी की कार्रवाई तेलंगाना में काम कर रहे एक प्रमुख सिविल ठेकेदार पर की गई थी, जो फर्जी उप ठेकेदारों और फर्जी बिलों के सहारे नकदी जुटा रहा था। इस दौरान हैदराबाद में 19 परिसरों में तलाशी ली गई। यह तलाशी अभियान ऐसे लोगों के एक नेटवर्क के खिलाफ चलाया गया, जो एंट्री ऑपरेशन का एक रैकेट चला रहे थे और फर्जी बिलों के माध्यम से भारी मात्रा में नकदी जुटा रहे थे।
इस मामले में एंट्री ऑपरेटर्स ने फर्जी बिल जारी करके अघोषित धन और नकदी निकालने के लिए कई शेल इकाइयों/ कंपनियों का इस्तेमाल किया था, जहां फर्जी इनपुट टैक्स क्रेडिट  पास किया गया था। इन एंट्री ऑपरेटर्स, उनके फर्जी साझीदारों/ कर्मचारियों, लाभार्थियों के कैश हैंडलर्स के बयान भी दर्ज किए गए हैं, जिनसे स्पष्ट रूप से पूरे नेटवर्क का खुलासा होता है।
तलाशी के क्रम में फर्जी उप ठेकों से जुड़े सबूत जब्त किए गए हैं, जो उन्हें शेल इकाइयों के माध्यम से दिए जा रहे थे। इससे जुड़े एंट्री ऑपरेटर्स, मध्यवर्ती लोगों, कैश हैंडलर्स, लाभार्थियों और कंपनियों के पूरे नेटवर्क के विवरण के साथ अघोषित रकम निकालने के लिए इस्तेमाल किए गए इस तरीके का भी खुलासा हुआ है। पेन ड्राइव, निकाले गए मेल सहित डिजिटल डाटा के फॉरेंसिक विश्लेषण से इस संबंध में पर्याप्त सबूत मिले हैं।
अभी तक, 160 करोड़ रुपये से ज्यादा की एकोमोडेशन एंट्रीज के सबूत मिले हैं और उन्हें जब्त कर लिया गया है। इससे जुड़ी कंपनी ने अपने बयान में इन बातों को स्वीकार भी कर लिया है।
इस मामले में आगे की जांच जारी है।
इलेक्ट्रानिक्स एवं आईटी मंत्रालय
केंद्रीय इलेक्ट्रॉनिक्स एवं आईटी राज्यमंत्री श्री राजीव चंद्रशेखर ने अगरतला में अंतर्राष्ट्रीय रेलवे स्टेशन परियोजना का दौरा किया और प्रगति की समीक्षा की
प्रधानमंत्री नरेन्द्र मोदी ने पूरे भारत में और खासकर पूर्वोत्तर में बुनियादी ढांचा परिदृश्य को नए सिरे से परिभाषित किया है: राज्यमंत्री श्री राजीव चंद्रशेखर
केंद्रीय कौशल विकास एवं उद्यमिता और इलेक्ट्रॉनिक्स एवं आईटी राज्यमंत्री श्री राजीव चंद्रशेखर ने आज त्रिपुरा की राजधानी अगरतला के पास चरीपारा में अंतर्राष्ट्रीय रेलवे स्टेशन का दौरा किया और उसकी प्रगति की समीक्षा की।
इंजीनियरिंग का चमत्कार मानी जाने वाली इस परियोजना के प्रारंभ होने पर पूर्वोत्तर से कोलकाता तक की यात्रा में लगने वाला समय घटकर आधा रह जाएगा। साथ ही यह त्रिपुरा और पूर्वोत्तर के लिए प्रमुख आर्थिक गलियारा बन जाएगी और इससे क्षेत्र में आर्थिक विकास, व्यापार एवं वाणिज्य को बढ़ावा मिलेगा।
श्री राजीव चंद्रशेखर ने इस अवसर पर अपने संबोधन में कहा, 'प्रधानमंत्री श्री नरेन्द्र मोदी ने पूरे भारत में और विशेष रूप से पूर्वोत्तर में बुनियादी ढांचा परिदृश्य को नए सिरे से परिभाषित किया है। इससे त्रिपुरा और पूर्वोत्तर क्षेत्र में जीवन यापन की सुगमता बेहतर हुई है और आर्थिक अवसरों को बढ़ावा मिल रहा है।'
मंत्री त्रिपुरा के तीन दिवसीय दौरे पर सोमवार को अगरतला पहुंचे। इस दौरान उन्होंने विभिन्न वर्गों के लोगों से मुलाकात की और उनकी चिंताओं को दूर किया। उन्होंने कौशल विकास निदेशक श्री संजय चक्रवर्ती के साथ बैठक की और राज्य में कौशल विकास के लिए जारी विभिन्न कार्यक्रमों की समीक्षा की। यह चर्चा बाजार लिंकेज, क्षमता निर्माण के लिए अवसर और स्वयं सहायता समूहों के लिए की गई पहल से संबंधित चुनौतियों पर केंद्रित रही।
मंत्री ने बुद्धिजीवियों के एक समूह के साथ भी बातचीत की। श्री चंद्रशेखर ने एक विकसित भारत के लिए प्रधानमंत्री श्री नरेन्द्र मोदी के दृष्टिकोण और लोगों के कल्याण के लिए उनकी सरकार द्वारा की गई विभिन्न पहल के बारे में जानकारी साझा की। उन्होंने उन्हें इस बात से भी अवगत कराया कि किस प्रकार सरकार ने पूर्वोत्तर के विकास के लिए अथक प्रयास किया है।
श्री राजीव चंद्रशेखर ने कहा, 'पूर्वोत्तर में 2014 से पहले कोई विकास नहीं हुआ था और निवेशक यहां से दूर ही रहते थे क्योंकि इस क्षेत्र में न तो कोई सड़क थी और न ही रेल नेटवर्क अथवा हवाई संपर्क। आज यह क्षेत्र देश के अन्य क्षेत्रों जैसा ही पूरी तरह कनेक्टेड है। प्रधानमंत्री श्री नरेन्द्र मोदी के नौ वर्षों के शासन में क्षेत्र ने जबरदस्त प्रगति की है और कई अन्य देश भी हमारे साथ जुड़ने के लिए उत्सुक हैं।'
श्री राजीव चंद्रशेखर ने अखिल भारतीय सफाई मजदूर संघ की राष्ट्रीय सचिव सुश्री तनुज साहा से भी मुलाकात की। सुश्री साहा ने मजदूरों की गरिमा को बढ़ावा देने के लिए प्रधानमंत्री श्री नरेन्द्र मोदी के प्रति आभार व्यक्त किया।
मंत्री आज शाम दिल्ली लौटेंगे। प्रधानमंत्री श्री नरेन्द्र मोदी के मंत्रिमंडल में मंत्री बनने के बाद श्री राजीव चंद्रशेखर की त्रिपुरा की यह दूसरी आधिकारिक यात्रा है। वह पिछली बार अगस्त 2022 में यहां आए थे। उस दौरान उन्होंने तिरंगा रैली में भाग लिया था।
वाणिज्य एवं उद्योग मंत्रालय
श्री पीयूष गोयल ने ऑस्ट्रेलिया में भारतीय समुदाय से भारत की आजादी की 75वीं वर्षगांठ के अवसर पर ऑस्ट्रेलिया के 75 प्रमुख स्थानों पर 21 जून को अंतर्राष्ट्रीय योग दिवस मनाने का आह्वान किया
श्री गोयल ने कहा, पहली बार ऑस्ट्रेलिया ने वर्क वीजा की विस्तारित अवधि वाले छात्रों को काम का अवसर प्रदान करने के लिए प्रतिबद्धता जताई है
श्री गोयल ने कहा कि भारत-ऑस्ट्रेलिया ईसीटीए समझौता दोनों देशों के लिए फायदेमंद है
'हमें इसे आगे बढ़ाना है, हमें दोस्ती की इसी भावना से साथ मिलकर काम करना है': श्री गोयल
केंद्रीय वाणिज्य एवं उद्योग, उपभोक्ता कार्य, खाद्य एवं सार्वजनिक वितरण और कपड़ा मंत्री श्री पीयूष गोयल ने ऑस्ट्रेलिया में भारतीय समुदाय से भारत की आजादी की 75वीं वर्षगांठ के अवसर पर ऑस्ट्रेलिया के 75 प्रमुख स्थानों पर 21 जून को अंतर्राष्ट्रीय योग दिवस मनाने का आह्वान किया।
श्री गोयल ने आज पर्थ में कम्युनिटी सेंटर इंडियन सोसाइटी ऑफ वेस्टर्न ऑस्ट्रेलिया  को संबोधित करते हुए कहा, 'मुझे विश्वास है कि दुनिया भर में हमारे योग उत्सव में परिलक्षित एकता के प्रतीक पर दुनिया अवश्य गौर करेगी जिसकी शुरुआत ऑस्ट्रेलिया से हुई है।'
श्री गोयल ने कहा कि भारत- ऑस्ट्रेलिया आर्थिक सहयोग एवं व्यापार समझौते  के तहत योग प्रशिक्षकों और भारतीय शेफ को ऑस्ट्रेलिया आने के लिए भारत काफी उत्सुक है। उन्होंने कहा कि ऑस्ट्रेलिया ने पहली बार वर्क वीजा की विस्तारित अवधि के साथ छात्रों को काम का अवसर प्रदान करने के लिए प्रतिबद्धता जताई है।
श्री गोयल ने कहा, 'यहां आने वाले हमारे छात्र प्रतिभा एवं कौशल पूल में योगदान सकते हैं जिसकी ऑस्ट्रेलिया को बेहद आवश्यकता है। हमारे आईटी पेशेवर बेहतर तकनीकी कौशल लाने में मदद कर सकते हैं, हमारे एसटीईएम स्नातक ऑस्ट्रेलिया की अर्थव्यवस्था में व्यापक योगदान कर सकते हैं।'
श्री गोयल ने कहा कि भारत- ऑस्ट्रेलिया ईसीटीए समझौता दोनों देशों के लिए फायदे का सौदा है।
मंत्री ने कहा, 'हमें इसे आगे ले जाना है, हमें दोस्ती की इसी भावना के साथ मिलकर काम करना है, हमें अपने दोतरफा तालमेल का विस्तार करना है, हमारा मानना है कि ऑस्ट्रेलिया से सीखने के लिए बहुत कुछ है। साथ ही हम यह भी मानते हैं कि ऑस्ट्रेलिया को पेशकश करने के लिए हमारे पास बहुत कुछ है- हमारी वस्तुएं एवं सेवाएं काफी हद तक श्रम उन्मुख हैं, हमने विनिर्मित वस्तुओं पर भी ध्यान केंद्रित किया है जो ऑस्ट्रेलिया के लोगों की सेवा में मदद कर सकते हैं, हमारी दवाएं ऑस्ट्रेलिया में स्वास्थ्य लागत को कम कर सकती हैं।
श्री गोयल ने कहा कि भारत- ऑस्ट्रेलिया संबंधों का मुख्य स्तंभ आपसी विश्वास है जिससे दोनों लोगों को लाभ होगा।
निर्वाचन आयोग
विधान सभा के सदस्यों  द्वारा कर्नाटक विधान परिषद के लिए उपचुनाव
कर्नाटक विधान परिषद में विधानसभा के सदस्यों द्वारा चुने जाने वाली तीन सीटों पर आकस्मिक रिक्ति हुई है। रिक्ति का विवरण इस प्रकार है:
|
|
सदस्य का नाम
|
|
चुनाव का स्वरूप
|
|
रिक्ति का कारण
|
|
कार्यकाल
|
|
श्री बाबूराव चिंचानसुर
|
|
विधानसभा के सदस्यों द्वारा
|
|
त्यागपत्र 20 मार्च, 2023 को
|
|
17 जून, 2024 तक
|
|
श्री आर शंकर
|
|
विधानसभा के सदस्यों द्वारा
|
|
त्यागपत्र 12 अप्रैल, 2023 को
|
|
30 जून, 2026 तक
|
|
श्री सावादी लक्ष्मण
|
|
विधानसभा के सदस्यों द्वारा
|
|
त्यागपत्र 14 अप्रैल, 2023 को
|
|
14 जून, 2028 तक
2. आयोग ने विधान सभा के सदस्यों द्वारा उपर्युक्त रिक्तियों को भरने के लिए निम्नलिखित कार्यक्रम के अनुसारकर्नाटक विधान परिषद के लिए तीन अलग-अलग उप-चुनाव कराने का निर्णय लिया है: -
|
|
क्र.सं.
|
|
कार्यक्रम
|
|
तिथि
|
|
1.
|
|
अधिसूचना जारी करना
|
|
13 जून, 2023 
|
|
2.
|
|
नामांकन करने की अंतिम तिथि
|
|
20 जून, 2023 
|
|
3.
|
|
नामांकन की जांच
|
|
21 जून, 2023 
|
|
4.
|
|
उम्मीदवारी वापस लेने की अंतिम तिथि
|
|
23 जून, 2023 
|
|
5.
|
|
मतदान की तिथि
|
|
30 जून, 2023 
|
|
6.
|
|
मतदान का समय
|
|
सुबह 09:00 बजे – शाम 04:00 बजे तक
|
|
7.
|
|
मतगणना
|
|
30 जून, 2023  शाम 05:00 बजे
|
|
8.
|
|
तिथि जिसके पहले चुनाव संपन्न कर लिया जाएगा
|
|
04 जुलाई, 2023 
3. निर्वाचन आयोग द्वारा जारी किए गए कोविड-19 से संबंधित व्यापक दिशानिर्देशों, जोकि दिनांक 29 मार्च, 2023 की प्रेस विज्ञप्ति के पैरा 32 में निहित और लिंक https://eci.gov.in/files/file/14863-general-election-to-legislative-assembly-of-karnataka-2023/ पर उपलब्ध हैं, का पूरी चुनाव प्रक्रिया के दौरान, जहां कहीं भी लागू हो, सभी व्यक्तियों द्वारा पालन किया जाएगा।
4. चुनाव प्रक्रिया के संचालन से संबंधित व्यवस्था करते समय कोविड-19 के रोकथाम के उपायों से जुड़े मौजूदा निर्देशों का पालन सुनिश्चित करने के उद्देश्य से कर्नाटक के मुख्य सचिव को राज्य के एक वरिष्ठ अधिकारी की प्रतिनियुक्ति करने का निर्देश दिया जा रहा है।
रक्षा मंत्रालय
डॉ. अजय कुमार रक्षा सचिव नियुक्त किये गए
डॉ. अजय कुमार को रक्षा मंत्रालय में रक्षा सचिव नियुक्त किये गए हैं। वे केरल कैडर के 1985-बैच के आईएएस अधिकारी हैं। मंत्रिमंडल की नियुक्ति समिति  नेडॉ. कुमार की नियुक्ति को मंजूरी दे दी है। वे 1982 बैच पश्चिम बंगाल कैडर के आईएएस अधिकारी श्री संजय मित्रा का स्थान लेंगे,जिनका कार्यकाल पूरा हो गया है।
एसीसी ने श्री सुभाष चंद्र,विशेष सचिव  की डॉ. कुमार के स्थान पर सचिव  के रूप में नियुक्ति को भी मंजूरी दे दी है। श्री चंद्रा कर्नाटक कैडर के 1986 बैच के आईएएस अधिकारी हैं।
संघ लोक सेवा आयोग
जून, 2021 में यूपीएससी द्वारा भर्ती परिणाम को अंतिम रूप दिया गया
संघ लोक सेवा आयोग द्वारा जून, 2021 के दौरान निम्नलिखित भर्ती परिणामों को अंतिम रूप दिया गया है। अनुशंसित उम्मीदवारों को व्यक्तिगत रूप से डाक द्वारा सूचित किया गया है।
पूरी सूची देखने के लिए यहां क्लिक करें:
राष्ट्रपति सचिवालय
राष्ट्रपति ने गांधीनगर में नवाचार और उद्यमिता उत्सव का उद्घाटन किया
राष्ट्रपति श्री रामनाथ कोविंद ने आज गांधीनगर  में नवाचार और उद्यमिता उत्सव का उद्घाटन किया। उन्होंने 10वें द्विवार्षिक नेशनल ग्रासरूट इनोवेशन पुरस्कार भी प्रदान किये। इस अवसर पर राष्ट्रपति ने कहा कि हमें महत्वपूर्ण विकास लक्ष्यों को प्राप्त करना है और हमें एक सुरक्षित समावेशी और सुखी समाज का निर्माण करना है। इसलिए हमें स्वास्थ्य, शिक्षा, खाद्य सुरक्षा, ऊर्जा पहुंच, पर्यावरण संरक्षण और राष्ट्रीय सुरक्षा जैसे विविध क्षेत्रों के बारे में भारत की चिंताओं का समाधान खोजने के लिए नवाचार की शक्ति का उपयोग करना है। यह हमें नवाचारी शक्ति को बढ़ावा देने और एक नवाचार समाज का निर्माण करने के लिए सभी प्रयास करने हैं। इससे हर युवा भारतीय के लिए यह संभावना सुनिश्चित होगी कि उसे अपनी पूरी सामर्थ्य का लाभ उठाने का अवसर उपलब्ध हो।
राष्ट्रपति ने कहा कि एक नवाचार विचार अपने आप में पर्याप्त नहीं है। यह सुनिश्चित करना महत्वपूर्ण है कि रचनात्मक विचार को हकीकत में परिपक्व होने, विस्तार होने और आपूर्ति के लिए आवश्यक समर्थन प्राप्त हो। नवाचार अपने आप में किसी नवाचार को क्रियाशील बनाने के लिए आवश्यक दो प्रमुख चालकों में से एक ही है। दूसरा प्रमुख चालक उद्यमशीलता है, जिसके लिए नवाचार को पूरक बनाने की जरूरत है ताकि उससे हमारे नागरिकों को लाभान्वित किया जा सके। हमें नवाचारों को उद्यमों में परिवर्तित करने के लिए एक पारिस्थिति तंत्र का निर्माण करने की जरूरत है। इसके लिए वित्तीय सहायता, परमर्श और नीति सहायत उपलब्ध करा कर उभरते हुए युवा उद्यमियों के लिए स्टार्ट-अप की सहायता की जरूरत है।
आयुष
योग महोत्सव-2023 के दूसरे दिन योग के प्रचार संबंधी विभिन्न गतिविधियों का आयोजन
शैक्षणिक कार्यों, अनुसंधान और प्रशिक्षण तथा विशेषज्ञता साझा कर योग को बढ़ावा देने के लिए एमडीएनआईवाई और एमआईएमसी ने एक समझौता ज्ञापन पर हस्ताक्षर किए
तालकटोरा इंडोर स्टेडियम, नई दिल्ली में योग महोत्सव-2023 के दूसरे दिन एक्शन से भरपूर योग प्रदर्शन, समझौता ज्ञापन पर हस्ताक्षर, जानी-मानी हस्तियों के प्रवचन, प्रश्नोत्तरी, प्रतियोगिताएं, वाक कला, सांस्कृतिक कार्यक्रम और योग प्रदर्शन देखने को मिले।
एमडीएनआईवाई और महाबोधि इंटरनेशनल मेडिटेशन सेंटर , लेह, लद्दाख ने शैक्षणिक कार्यों, अनुसंधान और प्रशिक्षण तथा विशेषज्ञता को साझा कर योग को बढ़ावा देने के लिए एक समझौता ज्ञापन पर हस्ताक्षर किए। इस समझौते पर एमडीएनआईवाई के निदेशक डॉ. ईश्वर वी. बसवराड्डी और एमआईएमसी के संस्थापक अध्यक्ष और आध्यात्मिक निदेशक भिक्कू संघसेना ने हस्ताक्षर किए।
केन्द्रीय आयुष और पत्तन, पोत परिवहन और जलमार्ग मंत्री श्री सर्बानंद सोनोवाल ने अंतर्राष्ट्रीय योग दिवस- 2023 के लिए 100 दिन की उल्टी गिनती शुरू करने के उपलक्ष्य में योग महोत्सव-2023 कार्यक्रम का उद्घाटन कल प्रतिष्ठित गणमान्य व्यक्तियों की उपस्थिति में किया।
एमडीएनआईवाई के अर्धसैनिक छात्रों के एक रोमांचक प्रदर्शन ने दर्शकों को मंत्रमुग्ध कर दिया। अर्द्धसैनिक बल के जवानों ने सभी को भारतीय सेना द्वारा नियंत्रण रेखा के पार 2016 में किए गए बहादुर ऑपरेशन को याद किया।
कुलपति सह प्रख्यात विशेषज्ञों का शिखर सम्मेलन आयोजित किया गया था, जिसमें एमआईएमसी, लद्दाख के संस्थापक अध्यक्ष और आध्यात्मिक निदेशक आदरणीय भिक्कू संघसेना, गुरुकुल कांगड़ी विश्वविद्यालय, हरिद्वार के कुलपति प्रो, सोमदेव सतांशु, हमीरपुर, हिमाचल प्रदेश के सीपीयू डॉ. संजीव शर्मा, युवा अधिकारिता और खेल विभाग, कर्नाटक सरकार के आयुक्त श्री मुलई मुहीलन और एकता बौडरलिक, हार्टफुलनेस संस्थान ने भाग लिया।
विशेषज्ञों ने बड़े पैमाने पर योग के महत्व और यह कैसे मानव जाति को बढ़ावा देने में मदद कर रहा है, इस पर प्रकाश डाला। उन्होंने इस बात पर भी प्रकाश डाला कि कैसे उनके संगठन विभिन्न कार्यक्रमों के माध्यम से योग के लिए लगातार काम कर रहे हैं। इसके अलावा, शिखर सम्मेलन, योग-इसका अतीत/वर्तमान/भविष्य विषय पर प्रमुख योग संस्थानों के प्रमुखों द्वारा एक प्रेरणादायक अनुभव साझा किया गया।
पतंजलि योग पीठ और पिरामिड योग टीम के बच्चों ने कुछ शानदार प्रस्तुतियां दीं, जिन्हें दर्शकों से काफी सराहना मिली।
इसके अलावा, प्रश्नोत्तरी, वाक कला और पोस्टर प्रस्तुति जैसी प्रतियोगिताएं भी हुईं। महोत्सव के बाद योग कार्यशाला कल  एमडीएनआईवाई, नई दिल्ली में आयोजित की जाएगी।